chhatramani/nepal_legal_regulations_corpus_np huggingface dataset:
राजस्व न्यायाधिकरण नियमावली २०३० (Revenue Tribunal Regulation, 1973)

(ख) पुनरावेदन गरिने फैसला वा अन्तिम निर्णयका मिति, फैसला गर्ने हाकिम र अड्डा वा कार्यालयको नाउँ, । (ग) सुरु फैसला हुँदा पुनरावेदक र विपक्षीहरु वादी प्रतिवादी के थिए ? । (घ) पुनरावेदन गरेको मुद्दाको खुल्न सकेसम्मको बिगो, । (ङ) पुनरावेदन न्यायाधिकरणको अधिकारक्षेत्र भित्रको र हद म्यादभित्र परेको कुरा, । (च) अध्यादेशको दफा ८ बमोजिम निर्धारित कर वा लागेको जरिवानाको रकम पूरै धरौट राखेको वा आधी धरौट राखी आधी बापत जमानी दिई सम्बन्धित अधिकृतको निस्सा लिएकोमा सो निस्सा र कर वा जरिवाना नलागेकोमा पुनरावेदन दस्तुर रु. १ । -साथ राखेको, । (छ) पुनरावेदन गरिने फैसला वा अन्तिम निर्णयले लागेको बिगो वा गरेको दण्ड सजाय र सो बुझाए नबुझाएको, । (ज) पुनरावेदन गरिएका फैसला वा अन्तिम निर्णयमा चित्त नबुझेको विषयमा दफा दफा खोली तथ्य र कानूनको बुँदा खुलाउने, । (झ) पुनरावेदन जिकिर र माग लेख्ने । १०. पुनरावेदनपत्र दर्ता गर्ने कार्यविधि: (१) पुनरावेदन गरिएको फैसलाको वाजासा नक्कलसाथ सो फैसलाले निर्धारित गरेको कर र लागेको जरिवानाको रकम पूरै धरौट राखेको वा आधी बापत जमानी दिई सम्बन्धित अधिकृतको निस्सा लिएको भए सो निस्सा र कर वा जरिवाना नलागेकोमा पुनरावेदन दस्तुर संलग्न रहेको र अरु रीत पुगेको पुनरावेदनपत्र न्यायाधिकरणमा दर्ता हुन आए बुझी दर्ता गर्नु पर्छ । (२) म्याद नाघेको देखिए वा दाखिल गर्नु पर्ने कर वा जरिबानाको रकम धरौट दाखिल नगरेको भए सोही व्यहोरा दरपीठ गरी पुनरावेदनपत्र फर्ता गरी दिनु पर्छ । (३) फैसला आदेश गर्ने तल्लो अड्डा वा कार्यालयबाट पुनरावेदनपत्र दर्ता गरी मिसिलसाथ पठाएकोमा म्यादभित्रको र कर वा जरिबानाको रकम बुझाएको वा धरौट राखेको वा जमानी दिन पाउने जतिमा जमानी दिएको भए र अरु सबै रीत पुगेको भए तुरुन्त दर्ता गरी दिनु पर्छ नभए पुनरावेदन दरपीठ गरी फिर्ता गरी दिनु पर्छ । ११. पुनरावेदनपत्र दर्ता गरिसके पछिको कार्यविधि: (१) न्यायाधिकरणमा पुनरावेदनपत्र दर्ता भएको मुद्दाको मिसिल र तल्लो अड्डाले प्रमाण लगाएको मिसिल कागजपत्र तल्लो अड्डा वा कार्यालयबाट झिकाइनेछ । (२) तल्लो अड्डा वा कार्यालयबाट पुनरावेदन दर्ता गरी मिसिल पठाएकोमा प्रमाणको मिसिल कागजपत्रसाथ नपठाएकोमा सो झिकाइनेछ । (३) मुद्दाको र प्रमाणको मिसिल कागजपत्र प्राप्त भई सकेको पक्ष तारिखमा रहने पुनरावेदनमा पक्ष तारिखमा रहेको भए वा गुजारेकोमा थमाउने म्याद बाँकी नभए पुनरावेदन कारबाही किनाराको लागि पेसी तारिख तोकी साप्ताहिक दैनिक मुद्दा पेसी सूचीमा चढाई न्यायाधिकरणमा पेश गरिनेछ । (४) पुनरावेदन कारबाही किनारा गर्न न्यायाधिकरणमा पेश गर्दा अनुसूची-३ बमोजिमको आदेशपत्र संलग्न गरी मुद्दाको र प्रमाणको मिसिल कागजपत्रसाथ पेश गर्नु पर्छ । (५) मुद्दा सम्बन्धी निवेदनपत्र र पेश भएको वकालतनामा सबै पुनरावेदन मिसिलमा समावेश गर्नु पर्छ । (६) मुद्दाको सम्बन्धमा न्यायाधिकरणबाट भएका कारबाही सम्बन्धी आदेशबमोजिमको काम कारबाही तामेल गरी गराई उपनियम (३) बमोजिम गरी पुनः न्यायाधिकरणमा पेश गर्नु पर्छ ।
राजस्व न्यायाधिकरण नियमावली २०३० (Revenue Tribunal Regulation, 1973)

(५) मुद्दा सम्बन्धी निवेदनपत्र र पेश भएको वकालतनामा सबै पुनरावेदन मिसिलमा समावेश गर्नु पर्छ । (६) मुद्दाको सम्बन्धमा न्यायाधिकरणबाट भएका कारबाही सम्बन्धी आदेशबमोजिमको काम कारबाही तामेल गरी गराई उपनियम (३) बमोजिम गरी पुनः न्यायाधिकरणमा पेश गर्नु पर्छ । (७) न्यायाधिकरणबाट विशेष वा सामान्य तवरले कुनै खास मुद्दाको वा सबै मुद्दाको टिपोट किताब तयार गरी पेश गर्नु भन्ने आदेश भई राखेकोमा सो मुद्दाको मिसिल सामेल गरेको सबै महत्वपूर्ण कागजको व्यहोरा छोटकरीमा तर स्पष्ट हुने गरी खुलाई टिपोट किताब तयार गरी स्रेस्तेदारबाट रुजु गराई प्रत्येक सदस्यलाई उपलब्ध गराउनु पर्छ । १२. मुद्दा पेसी सूची: (१) छलफलको लागि न्यायाधिकरणमा अर्को साताभरमा पेश हुने अङ्ग पुगेको मुद्दाहरूको फरिस्त तयार गर्न लगाई हरेक शुक्रबारका दिन स्रेस्तेदारले न्यायाधिकरणको सूचना पाटीमा राख्न लगाउनु पर्छ र त्यस्तो फरिस्तलाई साप्ताहिक मुद्दा पेसी सूची भनिनेछ । (२) साप्ताहिक मुद्दा पेसी सूचीबाट मुद्दाहरू स्रेस्तेदारले दैनिक मुद्दा पेसी सूचीमा चढाई अध्यक्ष छेउ पेश गरी भोलिपल्ट ठीक १०.१५ बजे त्यसको एक प्रति सूचना पाटीमा राख्न लगाउनुपर्छ । (३) न्यायाधिकरणमा साधसोध गर्नु पर्ने विषय, पेश गर्नु पर्ने निवेदन, प्रतिवेदन र न्यायाधिकरणले आदेश गरेको अरु कुनै जरुरी विषय भएमा स्रेस्तेदारले सो समेत दैनिक मुद्दा पेसी सूचीमा चढाउनु पर्छ । (४) पेश भएको किनारा नलागेको मुद्दा वा न्यायाधिकरणबाट पेश गर्न कुनै खास दिन निश्चित गरिएको मुद्दा दैनिक मुद्दा पेसी सूचीमा सबभन्दा माथि राखिनेछ । (५) न्यायाधिकरणले अन्यथा आदेश दिएमा बाहेक दैनिक मुद्दा पेसी सूचीमा जुन क्रमले मुद्दा चढाईएको छ त्यसै क्रमले मुद्दा हेरिनेछ । (६) दैनिक मुद्दा पेसी सूचीमा चढेको कुनै पनि मुद्दामा कुनै पक्षले तारिख गुजारी थाम्न पाउने म्याद बाँकी भएको भन्ने समेत कुनै कुराले पनि सो सूचीबाट हटाइने छैन र वकील, वारिस वा पक्ष हाजिर नभए पनि मुद्दा स्थगित गरिनेछैन । तर आफ्नो काबूभन्दा बाहिरको परिस्थितिते गर्दा पक्ष वारिस वा नियुक्त कानून व्यवसायी उपस्थित हुन नसकेको भन्ने कुरा मुद्दा पेश नहुँदै अनुरोध गरेमा न्यायाधिकरणले सो मुद्दा त्यस दिनलाई स्थगित राख्ने आदेश दिन सक्नेछ । (७) दैनिक मुद्दा पेसी सूचीमा चढी सकेपछि तारिख गुजारेको कारणबाट मुद्दा डिसमिस हुँदैन र ठहरे बमोजिम फैसला हुनेछ । (८) यो नियमावलीमा लेखिएका कुराहरूको अधीनमा रही दैनिक मुद्दा पेसी सूचीमा चढेको मुद्दा कुनै हालतमा पनि सो सूचीबाट हटाई पाउँ भन्ने वा कुनै मुद्दालाई कुनै दिनको मुद्दा पेसी सूची नचढियोस् भन्ने निवेदनपत्र लाग्न सक्दैन । (९) साप्ताहिक मुद्दा पेसी सूचीमा चढेको मुद्दा दैनिक मुद्दा पेसी सूचीमा नचढ्दै कुनै मुद्दामा पक्ष वा निजको वारिस कानूनबमोजिम पक्राउ वा कानूनी कारबाहीको सिलसिलामा परेको वा मृत्यु भएको वा आकस्मिक तवरबाट बिरामी परेको वा पारिवारिक क्षति भएको वा आफ्नो काबूभन्दा बाहिरको कुनै परिस्थितिमा परेको हुँदा मुद्दा पेश हुने दिन हाजिर हुन सक्दैन भन्ने सन्तोषप्रद कारण उल्लेख गरी निवेदनपत्र दिएमा त्यस मुद्दालाई दैनिक मुद्दा पेसी सूची नचढाई अर्को तारिख मुकरर गरिनेछ ।
राजस्व न्यायाधिकरण नियमावली २०३० (Revenue Tribunal Regulation, 1973)

(१०) उपनियम (९) बमोजिम मुद्दा स्थगित गर्ने बारेको निवेदनपत्र दुई पटकभन्दा बढी स्थगित हुने गरी मञ्जुर गरिने छैन । परिच्छेद - ५ । फैसला र आदेश । १३. फैसला र आदेशको ढाँचा: न्यायाधिकरणबाट हुने फैसला अनुसूची-४ बमोजिमको ढाँचामा हुनुपर्छ र कारबाहीको सम्बन्धमा न्यायाधिकरणबाट हुने आदेश आदेशपत्रमा लेख्नु पर्छ । १४. फैसला आदेश लेख्ने: (१) फैसला र आदेश गर्ने सदस्यहरुमध्ये कुनै एक सदस्य आफैंले लेख्नु पर्छ वा आफैंले बोली न्यायाधिकरण सहायक वा स्टेनोबाट टिपाउन सकिनेछ । यसरी तयार भएको फैसला वा आदेशमा सो लेख्ने वा लेखाउने वा टाईप गराउने सदस्यले सही गरेपछि फैसला आदेशित सहमत हुने सदस्यहरूले पनि सही गर्नु पर्छ । (२) फैसला आदेश गर्दा सदस्यहरूको विभिन्न राय भएमा वा राय उही भए पनि व्यहोरा बेग्ला बेग्लै भएमा राय व्यहोरा मिल्नेहरूको एउटै र नमिल्नेले आफ्नो छुट्टै फैसला आफैं लेख्न वा टिपाउनु पर्छ । (३) सदस्यले बोलेर टिपाएको फैसला आदेश टिप्ने पनि फैसला आदेशको पुछारमा देब्रेपट्टि अध्यक्ष वा फलाना सदस्यले बोलेर टिपाएबमोजिम फलानाले टिपेको भनी लेखी सही गर्नु पर्छ । १५. फैसला आदेश सुनाउने: मुद्दाको सुनुवाइ पूरा भई सकेपछि उपस्थित रहेका पक्ष, विपक्ष वा वारिस राखी फैसला आदेश लेख्ने वा टिपाउने अध्यक्षबाट सोही दिन फैसला सुनाईने छ । १६. फैसला आदेशमा हेरफेर गर्न नहुने: सदस्यहरूको सही भइराखेको फैसला आदेशमा कसैले पनि कुनै हेरफेर गर्न हुँदैन । अन्तिम आदेश बाहेक अन्तरिम वा कारबाहीसम्बन्धी आदेश भए अर्को आदेशले संशोधन गरे हुन्छ र फैसला वा अन्तिम आदेशमा लिपिक भूल वा इन्साफमा हेरफेर नहुने साधारण त्रुटिसम्म भएकोमा न्यायाधिकरणको ध्यान आकर्षित भए छुट्टै आदेश गरी भूलसुधार गर्न हुन्छ । परिच्छेद - ६ । नक्कलसम्बन्धी सामान्य व्यवस्था । १७. नक्कल लिन पाउने: (१) न्यायाधिकरणमा भएको मुद्दा मामिलाको मिसिलको जुनसुकै कागजको नक्कल सम्बन्धित पक्ष, वारिस जोसुकैले र न्यायाधिकरणको फैसला अन्तिम आदेशको नक्कल कुनै कानून व्यवसायीले प्रचलित नेपाल कानूनबमोजिम दस्तुर तिरी लिन पाउनेछ । (२) नक्कल लिन चाहनेले नक्कल लिन चाहेमा कागजहरूको स्पष्ट उल्लेख गरी निवेदनगर्नुपर्छ र लिन पाउने आदेश भएको ७ दिनभित्र आफ्नो तर्फबाट सार्न लगाई लिनु पर्छ । १८. नक्कल दस्तुर लिने र नक्कल दिने: नक्कल लिने आदेश भएपछि नक्कल सार्न दिने कर्तव्य भएको कर्मचारीले सोही दिन सम्बन्धित मिसिल कागजपत्र खोजी नक्कल सार्न उपलब्ध गराउनुपर्छ । सो मिसिल कागजात न्यायाधिकरणमा पेश भई रहेको वा सोही दिन पेसी हुने भई राखेको भए पेसी भई सकेपछि तुरुन्त उपलब्ध गराउनु पर्छ । (२) निवेदकले नक्कल सारी सराई सकेपछि सक्कलसँग रुजु गरी नक्कल सार्न दिने कर्मचारीले नक्कलको पीठमा रुजु जनाई सही गर्नु पर्छ र प्रचलित नेपाल कानूनले लाग्ने नक्कल दस्तुर बुझी सोसम्बन्धी आम्दानी दर्ता किताबमा आम्दानी बाँधी नक्कलको लागि दिईएको निवेदनपत्रमा पनि असुल भएको अङ्क मिति र दर्ता नम्बर खुलाई सही गर्नु पर्छ र दस्तुर बुझेको निस्सा दिई नक्कल दिनलाई स्रेस्तेदार वा यस सम्बन्धमा निजले तोकेको कर्मचारी छेउ पेश गर्नु पर्छ ।
राजस्व न्यायाधिकरण नियमावली २०३० (Revenue Tribunal Regulation, 1973)

(३) स्रेस्तेदारले सबै कुरा मिलेको देखे सही गरी न्यायाधिकरणको छाप लगाई नक्कल दिनु पर्छ र नक्कल पाउनेबाट सो पाएको निस्सा नक्कल पाउन दिइएको निवेदनमा गराउनु पर्छ । (४) यस नियमको उपनियम (२) र (३) मा जेसुकै लेखिएको भए तापनि न्यायाधिकरणको फैसला र अन्तिम आदेशको नक्कल स्रेस्तेदारको सहीबाट दिनु पर्छ । परिच्छेद - ७ । नगदी आम्दानी दाखिल गर्ने र फैसला आदेशबमोजिम लगत दिने सम्बन्धी व्यवस्था । १९. नगदी चलानी भरपाई: (१) न्यायाधिकरणमा नगदी रुपैयाँ पैसा बुझाउन वा धरौट राख्नु पर्ने भएमा त्यसको साथ अनुसूची-५ बमोजिमको ढाँचामा लेखिएको ३ प्रति चलानी समेत नगदी लगत शाखामा मुख्य कर्मचारी छेउ दाखिल गर्नु पर्छ । (२) उपनियम (१) बमोजिम दाखिल हुन आएका चलानीहरूमा निज कर्मचारीले निस्सा लगाई नगद बुझी लिई वा धरौटीमा आम्दानी बाँधी चलानीको सबै प्रतिहरूमा सही गरी सो चलानीहरू सम्बन्धित कर्मचारी छेउ पठाउनु पर्छ । (३) उपनियम (२) बमोजिम भई आएपछि सम्बन्धित कर्मचारीले एक प्रति चलानी नगद दाखिल गर्ने व्यक्तिलाई भरपाईको रुपमा दिई दोस्रो प्रति चलानी सम्बन्धित शाखामा सम्बन्धित मिसिल सामेल राख्न पठाई तेस्रो प्रति चलानी सिलसिला नम्बरसाथ फाईलमा राख्नु पर्छ । २०. फैसला वा आदेशको कार्यान्वयन: (१) न्यायाधिकरणको फैसला वा अन्तिम आदेशबमोजिम लागेको दण्ड, जरिबाना, बिगो कैदको लगत राखी सो दण्ड जरिबाना असुल गर्न र बिगो भरिभराउ तथा असुल उपर गर्नको लागि सुरु कारबाही भएको अड्डा वा कार्यालयमा लगत पठाउनु पर्छ । लगत आएपछि सम्बन्धित अड्डा वा कार्यालयले सो लगतबमोजिम आवश्यक कारबाही तदारुकसाथ गर्नु गराउनु पर्छ । (२) उपनियम (१) मा जुनसुकै कुरा लेखिएको भए तापनि न्यायाधिकरणबाट मुद्दा फैसला वा अन्तिम किनारा हुँदा दण्ड, जरिबाना बिगो कैद लागेको व्यक्ति रुजू हाजिर रहेकोमा सजायको भागी व्यक्तिबाट फैसला वा अन्तिम आदेशबमोजिमको दण्ड जरिबाना बिगो त्यतिखेर नै असुल उपर गर्नु पर्छ । (३) उपनियम (१) र (२) बमोजिम बाहेक अरु कुनै रुपबाट दाखिल हुन आएको नगदी जति फाँटमा दाखिल हुनासाथ तुरुन्त स्रेतदारले बुझी लिनु पर्छ र छिनुवा मिसिल लगत दिने काम समाप्त भएपछि पुनरावेदन परेदेखिको कागजात मिसिल शाखामा बुझाई नक्कल फैसला र सुरु मिसिल सम्बन्धित अड्डामा पठाई दिनु पर्छ । २१. कारागारमा पठाउन सकिने: मुद्दा फैसला भई फैसला बमोजिम कसैलाई कैद गर्नु पर्दा वा लागेको दण्ड जरिबाना बिगो समेत रकम असुल उपर गर्नु पर्दा प्रचलित नेपाल कानूनको कार्यविधि अनुसार असुल उपर नभएमा कैद दण्ड जरिबाना बिगो लागेको व्यक्तिलाई स्थानीय कारागारमा पठाउन सकिनेछ र सोबमोजिम पठाईएको व्यक्तिलाई कारागारले बुझी लिनु पर्छ । २२. आम्दानी बुझाउने र लगत भिडाउने: स्रेतदारले न्यायाधिकरणमा भएको सबै आम्दानी सेस्तामा जनाई पछिल्लो हप्ताको आम्दानी सो हप्ताको पहिलो दिन धरौट रहने र सदर स्याहामा आम्दानी बाँध्ने समेत व्यहोरा छुट्टै फाराममा जनाई सोहीबमोजिम धरौटी खातामा वा सञ्चित कोषमा, राष्ट्र बैङ्कमा दाखिल गर्नु पर्छ । परिच्छेद-८ । मिसिल निरीक्षणसम्बन्धी सामान्य व्यवस्था ।
राजस्व न्यायाधिकरण नियमावली २०३० (Revenue Tribunal Regulation, 1973)

परिच्छेद-८ । मिसिल निरीक्षणसम्बन्धी सामान्य व्यवस्था । २३. मिसिल कागजपत्रको सुरक्षा: अध्यक्ष वा सदस्यको लिखित आदेश बेगर कुनै पनि मुद्दाको मिसिल कागजपत्र र दर्ता सेस्ता किताबहरू न्यायाधिकरणको भवनबाट हटाएर अन्त लैजान हुँदैन र अनधिकृत कुनै व्यक्तिलाई देखाउन हुँदैन । २४. मिसिल कागजपत्र निरीक्षण गर्न लिने कार्यविधि: मुद्दाको पक्ष, वारिस वा पक्षको तर्फबाट नियुक्ति भएको कानून व्यवसायीले मुद्दा सम्बन्धी मिसिल कागजपत्रको निरीक्षण गर्न चाहेमा निवेदन दिनु पर्छ र निरीक्षण गर्न अनुमती भएपछि निरीक्षण गर्न दिने कर्तव्य भएका कर्मचारीले सोही दिन सम्बन्धित मिसिल कागजपत्र खोजी निरीक्षणको लागि उपलब्ध गराउनुपर्छ सो मिसिल कागजपत्र न्यायाधिकरणमा पेश भई रहेको वा सोही दिन पेसी हुने भई राखेको भए पेसी भईसकेपछि तुरुन्त उपलब्ध गराउनु पर्छ । निरीक्षण गर्नेले देहायका रीत पुऱ्याई निरीक्षण गर्नु पर्छ:- । (१) अनुमतिको आदेश भएको ७ दिनभित्र निरीक्षण गर्नु पर्छ । (२) निरीक्षण गर्दा मनासिब माफिकभन्दा बढी समय लगाउनु हुँदैन । (३) मिसिल कागजपत्रको कुनै पानामा चिन्ह लगाउनु, फोहर गर्नु, च्यात्नु, झिक्नु वा तोडमोर गर्नु हुँदैन । (४) न्यायाधिकरणको कर्मचारीको रोहबरमा निरीक्षण गर्नु पर्छ । (५) मिसिलको कागजपत्रको मोटामोटी विवरण बाहेक नक्कल वा बुँदाहरू सार्न, उल्था गर्न वा अघि सारेकासँग भिडाउनु हुँदैन । २५. निरीक्षण दस्तुर: मिसिल कागजपत्र निरीक्षण गर्दा देहायबमोजिम निरीक्षण दस्तुर लाग्नेछ: । (क) पुनरावेदन परेको मिसिल पूरैको - रु. १ । – । (ख) प्रमाण मिसिल पूरैको - रु. १ । ५० । (ग) डायरी वा प्रमाण मिसिलको कुनै कागज भए प्रत्येकको रु. १ । २५ । २६. निरीक्षण रजिष्टर: मिसिल कागजपत्र निरीक्षण गर्न दर्ता किताबमा निरीक्षण गर्न दिने कर्मचारीले देहायको कुरा खुलाई भर्नु पर्छ:- । (क) निरीक्षण गर्ने व्यक्तिको नाम, थर, वतन, । (ख) निरीक्षण गरेको मिसिल कागजको विवरण, । (ग) निरीक्षण गरेको समय, । (घ) बुझाएको दस्तुर । परिच्छेद-९ । विविध । २७. न्यायाधिकरणमा पेश गरिने लिखतपत्र र नक्कलसम्बन्धी थप व्यवस्था: न्यायाधिकरणमा पेश गरिने पुनरावेदनपत्र, निवेदनपत्र वा लिइने नक्कल सबै फुलस्केप साइजको बलियो नेपाली कागजमा एकापट्टि मात्र बाँयापट्टि २ इन्च र पहिलो पानामा माथि ३ इन्च, तल १ इन्च र त्यसपछि अरु पानामा तल माथि १-१ इन्च किनारा छोडी शिष्ट र संयमपूर्ण भाषामा शब्द शब्द छुट्याई र दुई पङ्क्तिको बीच पर्याप्त ठाँउ छाडी पक्की कालो मसीले छापा अक्षरमा सफासित लेखेका वा टाइप गरेको हुनु पर्छ । २८. निवेदनपत्र, पुनरावेदनपत्र दाखिल गर्ने: निवेदनपत्र, पुनरावेदनपत्र वा अरु कुनै लिखत न्यायाधिकरणमा दर्ता गराउने पक्ष वा वारिसले यस सम्बन्धमा स्रेतदारले तोकेको समयभित्र र कर्मचारी छेउ निजको सामुन्ने सही गरी दाखिल गर्नु पर्छ । म्याद जानेमा न्यायाधिकरण बसुन्जेल ल्याएमा तोकेको समय नाघे पनि दर्ता गर्नुपर्छ । २९. नेपाल सरकारसम्बन्धी मुद्दा: (१) न्यायाधिकरणमा परेको नेपाल सरकार सम्बन्धित मुद्दामा सरकारी वकील वा नेपाल सरकारबाट सो कामको निमित्त नियुक्त अरु कुनै अधिकृतलाई कानूनबमोजिम सूचना दिइनेछ ।
राजस्व न्यायाधिकरण नियमावली २०३० (Revenue Tribunal Regulation, 1973)

म्याद जानेमा न्यायाधिकरण बसुन्जेल ल्याएमा तोकेको समय नाघे पनि दर्ता गर्नुपर्छ । २९. नेपाल सरकारसम्बन्धी मुद्दा: (१) न्यायाधिकरणमा परेको नेपाल सरकार सम्बन्धित मुद्दामा सरकारी वकील वा नेपाल सरकारबाट सो कामको निमित्त नियुक्त अरु कुनै अधिकृतलाई कानूनबमोजिम सूचना दिइनेछ । (२) उपनियम (१) मा उल्लेख भएका मुद्दा मामिलामा नेपाल सरकार तर्फबाट पुनरावेदनपत्र, निवेदनपत्र इत्यादि दर्ता गर्दा वा सम्बन्धित मिसिल कागजपत्रको निरीक्षण गर्दा वा नक्कल सारी लिँदा प्रचलित नेपाल कानूनबमोजिम लाग्ने कुनै फी वा दस्तुर लाग्ने छैन । (३) नेपाल सरकारसम्बन्धी मुद्दामा सम्बन्धित सरकारी कर्मचारी वा सरकारी वकील तारिखमा बस्नुपर्ने छैन । ३०. विदेशी भाषाको लिखतको अनुवाद: न्यायाधिकरणमा दायर रहेको मुद्दा मामिलामा विदेशी भाषाको प्रमाणको लिखत पेश भएमा न्यायाधिकरणले सो पेश गर्ने पक्षबाट नै प्रामाणिक अनुवाद पेश गराउन वा उपयुक्त ठानेको व्यक्ति वा संस्थाबाट त्यसको नेपाली भाषामा अनुवाद गराउन सक्नेछ र त्यस्तो गराउँदा लागेको मनासिब खर्च त्यस्तो लिखत पेश गर्नेबाट अगावै पनि असुल गर्न सक्नेछ । ३१. सदस्यको पोशाक: इजलासमा बस्दा सदस्यले कालो नेपाली टोपी, कालो कोट र कालो जुत्ता लगाउनुपर्छ । ३२. म्याद सूचना तामेल: न्यायाधिकरणको मुकाम नगरपालिकाको क्षेत्रभित्र रहेको भए सो नगरपालिकाभित्रलाई न्यायाधिकरण आफैले र अन्यत्र सम्बन्धित अड्डा वा कार्यालय मार्फत म्याद सूचना तामेल गर्न सकिनेछ । अनुसूची-१ । (नियम ६ (१) सित सम्बन्धित) । राजस्व न्यायाधिकरण मा चढाएको । निवेदनपत्र । विषय: । निवेदक । विरुद्ध । विपक्षी । म/हामी निवेदक निम्नलिखित निवेदन गर्छु/गछौं:- । १. । २. । तसर्थ यो यस विषयमा फलाना ऐन, सवाल, सनद वा नियमावलीबमोजिम यो यस्तो कुराको यो यसलाई आदेश गरी पाउँ । यस निवेदनपत्रको व्यहोरा ठीक साँचो छ । झुट्टा व्यहोरा लेखेको ठहरे ऐन सवालबमोजिम सजाय सहुँला बुझाउँला । निवेदक, । सही । नाम र थर । वतन । एकभन्दा बढी निवेदक भएमा १, २, ३ नम्बर दिई सबैको पूरा नाम, थर, वतन लेखी त्यसमा लेखपढ गर्न जान्नेले हस्ताक्षरको सही र अरुले ल्याप्चे सही गर्नुपर्छ । इति संवत् साल गते रोज शुभम् । अनुसूची - २ । (नियम ९ सित सम्बन्धित) । राजस्व न्यायाधिकरण मा चढाएको । पुनरावेदनपत्र । संवत् २० सालको पहिलो पुनरावेदन नं. । फलाना / फलाना हरेकको पूरा नाम, थर, वतन वादी / प्रतिवादी । पुनरावेदक । विरुद्ध । फलाना / फलाना प्रत्येकको पूरा नाम, थर, वतन वादी / प्रतिवादी । प्रत्यर्थी । फलाना अड्डा वा कार्यालयका फलाना हाकिम वा अधिकृतले संवत् २० को पुनरावेदन मुद्दामा फलाना मितिमा म वा हामीहरुलाई यस्तो गर्ने गरी फैसला गर्नु भएकोमा चित्त नबुझेको हुनाले मुद्दाको मोल बिगो यति वा दण्ड कैद यति भएको हुनाले सो दण्ड कैद बुझाएको निस्सा सामेल राखी वा थुनामा रही पुनरावेदन गरेको छु वा गरेको छौं । पछि हाकिमले वा अधिकृतले गरेको इन्साफ मुनासिब ठहरयो भने पुनरावेदन गरे बापत ऐनबमोजिमको सजाय सहुँला बुझाउँला । यसमा म वा हामी पुनरावेदकको निम्न लिखित पुनरावेदन जिकिर छः । १. । २. । पुनरावेदक । सही । नाम र थर । वतन । एकभन्दा बढी पुनरावेदक भएमा १, २, ३ नम्बर दिई सबैको पूरा नाम, थर, वतन, उमेर लेखी त्यसमा लेखपढ गर्न जान्नेले हस्ताक्षरको सही र अरूले ल्याप्चे सही गर्नु पर्छ । इति संवत् २० साल गते रोज शुभम् ।
राजस्व न्यायाधिकरण नियमावली २०३० (Revenue Tribunal Regulation, 1973)

यसमा म वा हामी पुनरावेदकको निम्न लिखित पुनरावेदन जिकिर छः । १. । २. । पुनरावेदक । सही । नाम र थर । वतन । एकभन्दा बढी पुनरावेदक भएमा १, २, ३ नम्बर दिई सबैको पूरा नाम, थर, वतन, उमेर लेखी त्यसमा लेखपढ गर्न जान्नेले हस्ताक्षरको सही र अरूले ल्याप्चे सही गर्नु पर्छ । इति संवत् २० साल गते रोज शुभम् । द्रष्टव्य: पुनरावेदनपत्रको यो सामान्य ढाँचा हो । जुनसुकै मुद्दाको पुनरावेदनपत्र लेख्नु पर्दा यस नियमावली बमोजिमको रीत पुऱ्याउन आवश्यक हेरफेर गरी यही ढाँचामा लेख्नु पर्छ । अनुसूची - ३ । (नियम ११ (४) सित सम्बन्धित) । राजस्व न्यायाधिकरण । आदेशपत्र । संवत् २० सालको पुनरावेदन नं. । वादी निवेदक । पुनरावेदक । विरुद्ध । प्रतिवादी विपक्षी । प्रत्यर्थी । आदेश । मिति: । अनुसूची - ४ । (नियम १३ सित सम्बन्धित) । राजस्व न्यायाधिकरण । १. अध्यक्ष श्री । २. सदस्य श्री । ३. सदस्य श्री । बाट भएको । फैसला । संवत् २० को, पहिला पुनरावेदन नं । मुद्दा: फलाना वादी पुनरावेदक । प्रतिवादी । विरुद्ध । वादी प्रत्यर्थी । प्रतिवादी । यसमा । तपसिल । सदस्यले बोलेर लेखाउनु भएबमोजिम यस ठाउँमा मिति सहितको पूरा नाउँको फलानाले । टिपेको । दस्तखत हुनु पर्छ । न्यायाधिकरणको छाप सदस्यले बोलेर लेखाउनु भएको फैसलामा मात्र लेखने र सो लेखनेले त्यसमा छोटकरी नाउँको सही गर्ने । द्रष्टव्य: फैसला गर्ने एकभन्दा बढी सदस्य भएमा वरिष्ठता क्रमले नाउँ लेख्नु पर्छ । फैसला फुलस्केप साइजको नेपाली बलियो कागजमा टाइप भएको वा स्पष्ट छापा अक्षरमा हातले लेखेको हुनु पर्छ । फैसला लेख्दा एकभन्दा बढी पाना जाने भयो भने पृष्ठ सङ्ख्या हाली प्रत्येक पानाको शिर पुछारमा सदस्यको छोटकरी दस्तखत परेको र पछाडि पट्टि न्यायाधिकरणको छाप लागेको हुनु पर्छ । रायबाझी फैसला भएकोमा मुख्य फैसलामा सदस्यले दस्तखत गर्दा सो कुरा जनाउनु पर्छ र दुबै वा जतिवटा त्यस्तो फैसला हुन्छ मुख्य फैसलासाथ सो रायबाझी फैसला संलग्न गरी एउटा मिसिलमा राख्नु पर्छ । अनुसूची - ५ । (नियम १९ सित सम्बन्धित) । राजस्व न्यायाधिकरण । नगदी धरौट दाखिलको । चलानी । १. नगदी धरौट राख्नु परेको मुद्दाको साल, किसिम, नम्बर र नाम । २. पक्षहरूको नाम वादी निवेदक । प्रतिवादी । विरुद्ध । विपक्षी । प्रतिवादी प्रत्यर्थी । ३. जसका तर्फबाट नगदी धरौटी राख्न ल्याएको हो, त्यस व्यक्तिको नाम, थर, वतन । ४. कुन किसिमको धरौट हो । ५. दाखिल गर्न ल्याउने व्यक्तिको नाम, थर, वतन । स्रेतेदारको मेमो मुद्दामा वकील राखिएको भए निजको सही । धरौट मिति लाइसेन्स नम्बर । धरौट नम्बर दाम दाखिल गर्न ल्याउने व्यक्तिको सही । स्रेतेदार । द्रष्टव्य: माथिको ढाँचामा स्रेतेदारको मेमो बाहेक अरु सबै व्यहोरा धरौट दाखिल गर्न ल्याउने व्यक्तिले भर्नु पर्छ । धरौट दाखिल गर्दा दिनको ११ बजेदेखि ३ बजेभित्र गरी सक्नु पर्छ । त्यस पछि दिन ल्याएको लिइने छैन ।
राप्तीदून विकास क्षेत्रको जमीनको (बिक्री वितरण) व्यवस्था नियमहरु २०२४ (Rapti Valley Development Area Land (Sale Distribution) Management Rules, 1967)

राप्तीदुन विकास क्षेत्रको जमीनको (बिक्री वितरण) व्यवस्था नियमहरू, २०२४ । नेपाल राजपत्रमा प्रकाशित मिति । २०२४ । ९ । ९ । संशोधन । १. राप्तीदुन विकास क्षेत्रको जमीनको (बिक्री वितरण) । व्यवस्था (पहिलो संशोधन) नियमहरू, २०२४ २०२४ । १० । २९ । २. राप्तीदुन विकास क्षेत्रको जमीनको (बिक्री वितरण) । व्यवस्था (दोस्रो संशोधन) नियमहरू, २०२५ २०२५ । ११ । २७ । ३. राप्तीदुन विकास क्षेत्रको जमीनको (बिक्री वितरण) । व्यवस्था (तेस्रो संशोधन) नियमहरू, २०७० २०७० । १ । ३० । राप्तीदुन विकास क्षेत्रको जमीनको (बिक्री वितरण) व्यवस्था ऐन, २०२४ को दफा १८ ले दिएको अधिकार प्रयोग गरी नेपाल सरकारले देहायका नियमहरू बनाएको छ । १. संक्षिप्त नाम र प्रारम्भ: (१) यी नियमहरूको नाम “राप्तीदुन विकास क्षेत्रको जमीनको (बिक्री वितरण) व्यवस्था ऐन, २०२४” रहेको छ । (२) यी नियमहरू तुरुन्त प्रारम्भ हुने छन् । २. परिभाषा: विषय वा प्रसङ्गले अर्को अर्थ नलागेमा यी नियमहरूमा,- । (क) “ऐन” भन्नाले “राप्तीदुन विकास क्षेत्रको जमीनको (बिक्री वितरण) व्यवस्था ऐन, २०२४” सम्झनु पर्छ । (ख) “अनुसूची” भन्नाले यी नियमहरूको अनुसूची सम्झनु पर्छ । पहिलो संशोधनद्वारा संशोधित । ३. जाँचबुझ गर्न सूचना प्रकाशित गर्ने: (१) कमिशनले राप्तीदुन विकास क्षेत्रको जमीनको सम्बन्धमा देहायका कुराहरूको जाँचबुझ गर्नका लागि अनुसूची-१ बमोजिमको ढाँचामा सूचना प्रकाशित गर्नेछ:- । (क) सो क्षेत्रको कुनै जग्गा हकभोग भएको व्यक्ति वा परिवारले सो जग्गा प्रादेशिक विकास योजना (राप्तीदुनको जमीन वितरण) नियमहरू, २०१३ बमोजिम प्राप्त गरेको हो वा होइन र ? । (ख) कुनै व्यक्ति वा परिवारले सो क्षेत्रको कुनै जग्गा सो नियम वा ऐन लागू हुन भन्दा अघि गठन भएका कमिशनको आदेश बमोजिम प्राप्त गरी बसोबास गरी भोग गरिएको छ वा त्यस्तो नियम वा आदेश बमोजिम प्राप्त नगरी त्यसै बसोबास गरिएको छ ? । (ग) कुनै व्यक्ति वा परिवारले सो नियम बमोजिम जग्गाको पूर्जासम्म प्राप्त गरेको, तर जग्गा नपाएको छ वा छैन ? । (२) राप्तीदुन विकास क्षेत्रको जमीनमा कुनै प्रकारको हकभोग वा बसोबास हुने व्यक्ति वा परिवारले उपनियम (१) बमोजिम सूचना प्रकाशित भएको मितिले ६० दिनभित्र अनुसूची-२ बमोजिमको ढाँचामा कमिशन छेउ आफ्नो फाँटवारी पेश गर्नु पर्छ । दोस्रो संशोधनद्वारा संशोधित । ४. जग्गाको बिक्री वितरण: दोस्रो संशोधनद्वारा संशोधित । (१) नियम ३ बमोजिम प्रकाशित सूचनाको म्यादभित्र पर्न आएको फाँटवारीका सम्बन्धमा आवश्यक कुराहरू जाँचबुझ गर्नका निमित्त सरोकारवाला व्यक्तिहरू उपस्थित हुनु भनी कम्तीमा १५ दिनको म्याद तोकी कमिशनले जग्गा भएको सम्बन्धित तेस्रो संशोधनद्वारा संशोधित । गाउँ विकास समिति वा नगरपालिकामा सबैले देख्ने ठाउँमा सूचना टाँस्नु पर्दछ । सो बमोजिम सूचना टाँस भएपछि सम्बन्धित व्यक्तिहरूलाई तामेल भएको मानिनेछ । यसरी टाँस गरिएको सूचनाको म्यादभित्र सरोकारवाला व्यक्तिहरू उपस्थित नभए पनि कमिशनले आवश्यक जाँचबुझ गरी ऐन बमोजिम जफत हुने जग्गा जफत गरी बिक्री वितरण गर्न कमिशनलाई बाधा पुर्‍याएको मानिने छैन । (२) उपनियम (१) बमोजिम जफत भएको जग्गा बिक्री वितरणमा पाउने व्यक्तिलाई कमिशनले जग्गाको पूर्जा दिनेछ । ५. जग्गाको मोल र शर्त तोक्ने: (१) नियम ४ बमोजिम पूर्जा प्राप्त गर्ने व्यक्ति वा परिवारलाई बिगाहा एकको रु. ३५ ।